шеговити разкази за Трактористи
Учени изобретили 200-градусов спирт и решили до го изпробват, обаче нямало на кого. На животно не им се искало, защото щели да ги подгонят защитниците на животните. Решили да отидат в най-отдалеченото село и да пробват на някой местен човек... Отишли те в едно забутано село и гледат някакъв човек кара трактор. Спрели го те... сипали му в една чаша от спирта и го попитали:
- Ще го пробваш ли?
Човекът ги погледнал... ливнал цялата чаша в гърлото си... избърсал си устните с ръкава на ватенката... и подкарал трактора нататък.
Учените стояли и гледали ошашавено. Изведнъж тракторът спрял... човекът скочил от него... паднал на земята и започнал да се търкаля. След това станал... качил се на трактора и потеглил отново. След 100 метра сцената се повторила отново... след още 100 - пак... Учените догонили трактора, спрели го и се извинили на тракториста, че са го накарали да пие 200-градусов спирт... Човекът ги погледнал и им казал:
- Ахааа, такава ли била работата! А аз се чудя що като се уригна... и ми се подпалва ватенката...